igatahes algas õhtu ilusti, bändi koosolek astridi juures ja siis suundusime meie juurde grillima. senikaua, kuni astrid, ints ja req poes käisid, panime meie tule püsti. kõik sujuski üsna kenasti, kuni astrid helistas herr perkussionistile, et kas viimane ei liituks meie rõõmsa seltskonnaga. mida too ka mingi hetk tegi. aga paraku koos ballastiga. millegipärast olen mina alati arvanud, et oleks kena ja viisakas ette teatada kui kedagi kaasa võtta tahad. seda enam, kui need inimesed on ülejäänud  seltskonnale võõrad. aladar ilmus kohale oma tüdruku ja viimase sõbrannaga, kes suutsid näiteks tauno esimese viie minuti jooksul nii närvi ja endast välja ajada, et tauno kolis tuppa ära ning peale paari väikse sutsu (no nii suitsu jagu) rohkem välja ei tulnudki. ausalt öeldes oleks ka mina tahtnud ulgudes tuppa joosta.  näide: tulen mina astridit koju saatmast ja leian ühe neiu jalgupidi lillepeenrast nartsisse ja maletulpe noppimast. kahju polnud suur: kokku kolm lille, aga nagu MIDA? mismõttes ma ronin  täiesti võõra inimese aeda ja kukun sealt lambist lilli korjama. kui aus olla, siis olin sellisest käitumisest nii šokeeritud, et ei suutnud esimese hooga isegi midagi öelda. karjumine oleks ka mõttetu olnud, kuna vidin oli nii purjus, et vastik vaadata. pealekõigemuu oli vahepeal kohale jõudnud kristi, kes tundus olevat üsna segaduses sellest, mis toimus ning mulle tundus üsna ebaõiglane kohe skandaali korraldama hakata.